คือหนูกินยาคุมมาอย่างต่อเนื่องไม่เคยขาดค่ะ แต่พอมาถึงแผงนี้หนูกินถึงเม็ดแป้งไม่แน่ใจว่าเม็ดที่เท่าไหร่ประจำเดือนหนูก็มาปกติค่ะ หลังจากเป็นประจำเดือน หนูก็กินยาคุมเม็ดแป้งแบบหลงๆลืมๆ คือ บางวันก็จำไม่ได้ว่ากินรึยัง บางวันก็ลืมกินแต่มากินตอนเช้า จนถึงวันนี้ประจำเดือนหนูเป้นวันที่4แล้ว แต่ยายังเหลือ2เม็ดสุดท้ายยุเลย หนูควรกินต่อไปจนหมดรึว่าเริ่มแผงใหม่แล้วไม่กิน2เม็ดค่ะ เพราะว่าหนูอ่านในเน็ตเค้าบอกว่ายาคุมเม็ดแรกให้กินวันที่1-5ของประจำเดือน ตอนนี้ประจำเดือนก็วันที่4แล้วค่ะควรทำไงค่ะอยากทราบมากๆค่ะ
สวัสดีค่ะ หากเป็นยาคุมกำเนิดชนิด 28 เม็ด โดยเป็นเม็ดที่เป็นฮอร์โมน 21 เม็ด และเป็นเม็ดยาที่ไม่มีฮอร์โมนหรือเม็ดแป้ง 7 เม็ด(ซึ่งจะมีสีที่แตกต่างจากเม็ดฮอร์โมน) ปกติเมื่อทานจนถึงเม็ดที่ 23-26 หรือเม็ดแป้งเม็ดที่ 2-4 ก็จะมีประจำเดือนมา ดังนั้น หากทานยาเม็ดที่เป็นฮอร์โมนครบแล้ว และต่อมามีประจำเดือนมา ก็จะถือว่าปกติดี และแสดงว่าไม่มีการตั้งครรภ์เกิดขึ้น และในช่วงที่ทานเม็ดแป้ง อาจไม่จำเป็นต้องทานตรงเวลา หรือไม่จำเป็นต้องทานก็ได้ เพียงแต่ให้นับให้ครบ 7 วัน (นับจากวันที่ทานยาเม็ดที่ 21) ก่อนที่จะเริ่มทานยาคุมแผงใหม่ โดยไม่ต้องสนใจว่าประจำเดือนจะเริ่มมาในวันใดและหมดในวันใดค่ะ